text: Обратната Страна на Медала / Eдин Друг Свят е Нужен ! :: Фаталното изоставане в усвояването на евросредства ни превръща ...
  30.11.2010 14:41 - Фаталното изоставане в усвояването на евросредства ни превръща в донор на ЕС
  Прочетен: 3788 Коментари: 3	Гласове:
  Глупавите надплащат
  През почивните дни министърът по управление на средствата от ЕС Томислав Дончев оповести, че до момента са разплатени 1,4 млрд. лв., или 9,2% от предвидените за нас европейски средства в настоящия програмен период, който изтича 2013 г. Това означава, че за първите близо 4 години от влизането на страната ни в ЕС като най-бедната страна членка досега сме субсидирали съюза с над 1 млрд. лв. Нашата годишна вноска за членството ни в този елитарен клуб възлиза на над 600 млн. лв. и съответно от приемането ни досега сме платили общо около 2,5 млрд. лв. при насрещно получени едва 1,4 млрд. лв. А ни остават само три години за усвояването на още близо 14 млрд. лв., което е над 90% от предвидените за България средства.
  Повече от явно е, че няма да можем да усвоим успешно по-голямата част от тази сума. Така че борбата ни ще е поне да успеем да си възвърнем вноските за този 7-годишен период от членството ни, които накрая ще се сумират на общо около 4,5 млрд. лв. А с това темпо, с което се работи досега по усвояването на средствата от ЕС, е малко вероятно да постигнем дори тази минимална цел.
  Кои са причините за фаталното изоставане? На първо място е пословичната неефективност на родната ни администрация. Публична тайна е, че на ключови постове там се настаняват не особено кадърни хора, които в определен момент се оказват с правилната партийна книжка. Тогава никой не гледа способностите и квалификацията им, след като някой се обади за тях или управляващата в даден период партия ги препоръча. Често тези партийни протежета са без всякакъв опит и ценз за поверената им висоотговорна длъжност. А понякога квалификацията им се изчерпва дори единствено с това, че са... полово активни.
  За разлика от нас има редица страни членки, които ефективно усвояват европарите. Така например почти всички пътища, жп линии и гари в Португалия, и особено на юг от Лисабон, са построени главно със средства от фондовете на ЕС. Освен че тези европари за Португалия са 4 пъти повече на глава от населението в сравнение с предвидените за България, те там се усвояват изключително успешно, а и не се крадат в такъв размер, за което постоянно ни обвиняват от Брюксел. Така че с тези средства на ЕС в Португалия наистина има нещо реално създадено, за разлика от България.
  Затова няма какво да се чудим защо и след присъединяването ни към ЕС си оставаме най-разнебитената страна в съюза. Защото некадърните и глупавите винаги ги карат да си платят дори там, където другите излизат на печалба!
  За идеята на общината да вдигне данъците за имоти чрез ново зониране
  Къде изчезна българското мляко
  1. kostadin - Не сме глупави Победени сме! О...
  Не сме глупави Победени сме!
  Остава да се надяваме на физичните закони.Те ще се задействуват.Е,можеби нас няма да ни има -"какво ти значи тука някаква си личност"
  Има решение и то е ,че банките ще поемат управението на европейските средства .Разцъфтявай от бурна радост и не си спомняй за това кой е виновен за сегашната и всички други глобални кризи